Document ID: 32008R1220

РЕГЛАМЕНТ (ЕО) № 1220/2008 НА КОМИСИЯТА
от 8 декември 2008 година
за изменение на Регламент (ЕО) № 950/2006 за установяване на подробни правила за прилагането през 2006-2007, 2007-2008 и 2008-2009 стопански години на вноса и рафинирането на захарни продукти по някои тарифни квоти и преференциални споразумения
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 148, параграф 1 във връзка с член 4 от него,
като има предвид, че:
(1)
Съгласно Регламент (ЕО) № 1217/2008 на Съвета от 8 декември 2008 г. за изменение на приложение I към Регламент (ЕО) № 1528/2007 на Съвета с цел да се добави Република Замбия към списъка с региони или държави, които са приключили преговори (2) Република Замбия става една от държавите бенефициери на тарифни квоти за допълнителна захар по СИП, посочени в глава VIIIa от Регламент (ЕО) № 950/2006 на Комисията (3).
(2)
Следователно Регламент (ЕО) № 950/2006 следва да бъде съответно изменен.
(3)
Регламент (ЕО) № 1217/2008 влиза в сила в деня на публикуването му. С цел да се даде възможност на операторите да искат лицензии за внос на захар с произход от Република Замбия съгласно тарифната квота за допълнителна захар по СИП, считано от същата дата, настоящият регламент следва да влезе в сила на датата на публикуването му.
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 950/2006 се изменя, както следва:
1.
В член 31а, първото тире се заменя със следното:
„-
Коморски острови, Мадагаскар, Мавриций, Сейшелски острови, Замбия, Зимбабве
75 000 тона“,
2.
В приложение I в частта „Поредни номера на Допълнителна захар по СИП“ линията, отговаряща на пореден номер 09.4431, се заменя със следното:
Трета държава
Пореден номер
„Коморски острови, Мадагаскар, Мавриций, Сейшелски острови, Замбия, Зимбабве
09.4431“
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 декември 2008 година.

Labels: 3
17